|  |  |
| --- | --- |
| VIRMIK til ITX |  |
| Sagsnotat | 5. oktober 2015 |
| Vedr.: | Administrativ procedure for elektroniske eksamener med VIRMIK 2015/2016 semester.  |  |
| Sagsbehandler: | Allan Have og Michael Sørensen |  |

Version 1.0

Baggrund:

**VIRMIK** er et ”virtuel mikroskopi” projekt på det Sundhedsvidenskabelige Fakultet (virmik.ku.dk).

Senest 4 uger før eksamen skal den eksamensansvarlige kontakte Sund-IT for at få fælles VIRMIK eksamens brugernavn og password. Kontakt skal ske til itsupport@sund.ku.dk med nwm@sund.ku.dk Cc.

Den eksamensansvarlige indsender elektronisk spørgsmål til Sektion For StudieService 14 dage før eksamen, som beskrevet i sagsnotat om den administrative sagsgang ved digital eksamen. Det fælles brugernavn og password skal fremgå af eksamensopgavens forside.

Den eksamensansvarlige opretter en digital eksamen på VirMik systemet og fjerner billeder (slides) fra den almindelige offentlige tilgængelighed. Der sættes et start og sluttidspunkt for tilgængeligheden af billederne som kun kan ses af de brugere der benytter det brugernavn/password som giver adgang til dette. Sluttidspunkt skal sættes til faktisk sluttidspunkt +24 timer.

Eksamen afholdes på PBV som normalt og ITX håndterer start/slut tidspunkt. Besvarelser skal afleveres igennem ITX systemet.

# Stabilitet og tilgængeligheds problemer:

For at undgå ændringer der kan medføre udfald, vil Sund-IT undlade at lave ændringer på VIRMIK systemerne 5 arbejdsdage op til en eksamen.

I tilfælde af nedbrud under eksamen skal Sund’s itsupport kontaktes på telefon: 3532 4500. Åbningstider for itsupport er mandag til fredag 8-16.

Her skal der bedes om en prioritet 1: Håndtering pga eksamensafholdelse.

Birgit og Michael vil tilstræbe ikke at placere VIRMIK-eksamen på torsdage mellem 17-22, da SUND-IT ikke kan supportere på grund af opdateringer.

Telefonnummer på vagt udleveres fra gang til gang til itvagtpbv@adm.ku.dk og eksamensmedarbejderen i SSC senest 2 dage før afholdelse.

I tilfælde af eksamen efter klokken 16 eller i weekend/helligdage, skal eksamenskoordinatoren give særskilt besked om dette senest 5 hverdage før.